section_heading: KERS (Kinetic Energy Recovery System)
paragraph_text: KERS je prvi put u Formuli 1 predstavljen 2009. godine. Koristila su ga četiri od deset timova i svi su se odlučili na baterijsku pohranu energije. Williams je jedini tim koji je razvijao KERS sa zamašnjakom. Umjesto CVT-a Williams je koristio sustav koji je kinetičku energiju pretvarao u električnu (elektromagnetskom indukcijom) i onda bi s tom električnom energijom ubrzavao zamašnjak (također putem elektromagnetske indukcije). Prednost ovog sistema je što ne mora biti smješten blizu mjenjača, a to zauzvrat daje više prilagodljivosti za smještaj u odnosu na druge komponente. Za sezonu 2010. godine punjenje gorivom tijekom utrke bilo je zabranjeno; rezervoari su postali veći, a mjesta za Williamsovo rješenje više nije bilo. No njihov sistem je ipak zaživio i imao uspjeha u drugim kategorijama, poput endurance racinga. Audi R18 e-tron quattro pobijedio je na utrci Le Mans tri godine zaredom od 2012. do 2014. godine. Također Williamsov sistem je ugrađen u neke Londonske autobuse 2015. godine.<ref>